CELEX: 21996A0321(02)
Language: hr
Date: 1995-12-22 00:00:00
Title: Prihvaćeni zapisnik br. 5

11/Sv. 65
            
            
               HR
            
            
               Službeni list Europske unije
            
            
               24
            
         21996A0321(02)
   
               L 073/22
            
            
               SLUŽBENI LIST EUROPSKE UNIJE
            
         PRIHVAĆENI ZAPISNIK br. 5
   U kontekstu Sporazuma između Europske ekonomske zajednice i Socijalističke Republike Vijetnama o trgovini tekstilnim proizvodima, koji je parafiran u Bruxellesu 15. prosinca 1992., stranke su se usuglasile da
   
      „Vijetnamski izvoz tkanina proizvedenih u kućnoj radinosti, tkanih na tkalačkim stanovima koji se pokreću rukom ili nogom, odjeće ili ostalih gotovih proizvoda sačinjenih ručno od takvih tkanina i tradicionalnih folklornih rukom izrađenih proizvoda ne podliježe količinskim ograničenjima, pod uvjetom da ti proizvodi podrijetlom iz Vijetnama udovoljavaju uvjetima utvrđenima u Protokolu D priloženom ovom Prihvaćenom zapisniku.”
   
   
      
         
            Za Vladu
         
         
            Socijalističke Republike Vijetnama
         
      
      
         
            Za Vijeće
         
         
            Europske ekonomske zajednice
         
      
   
   
      PROTOKOL D
      priložen Prihvaćenom zapisniku br. 5
      Proizvodi kućne radinosti i folklorni proizvodi podrijetlom iz Vijetnama
      
                  1.
               
               
                  Izuzeće predviđeno u Prihvaćenom zapisniku br. 5 u pogledu proizvoda kućne radinosti primjenjuje se samo na sljedeće vrste proizvoda:
                  
                              (a)
                           
                           
                              tkanine tkane na tkalačkim stanovima koji se pokreću samo rukom ili nogom, a koje su vrste tkanina koje se tradicionalno izrađuju u vijetnamskoj kućnoj radinosti;
                           
                        
                              (b)
                           
                           
                              odjeća ili ostali tekstilni proizvodi vrste koja se tradicionalno izrađuje u vijetnamskoj kućnoj radinosti sačinjeni ručno od gore navedenih tkanina i sašiveni isključivo rukom bez pomoći stroja;
                           
                        
                              (c)
                           
                           
                              tradicionalni vijetnamski folklorni proizvodi izrađeni rukom s popisa kojeg trebaju usuglasiti Zajednica i Vijetnam.
                           
                        Izuzeće se odobrava samo u pogledu proizvoda obuhvaćenih certifikatom koji je u skladu s oglednim primjerkom priloženim ovom Protokolu, a koji izdaju nadležna tijela u Vijetnamu. Na tim certifikatima moraju biti navedeni razlozi kojima se opravdava njihovo izdavanje; nadležna tijela Zajednice prihvatit će ih nakon što provjere ispunjavaju li predmetni proizvodi uvjete utvrđene ovim Protokolom. Certifikati koji se odnose na proizvode predviđene u točki (c) moraju biti jasno označeni pečatom „FOLKLORE”. U slučaju različitog mišljenja stranaka o prirodi tih proizvoda, u roku od mjesec dana održava se savjetovanje s ciljem rješavanja tih razlika.
                  Ako bi uvoz bilo kojeg proizvoda obuhvaćenog ovim Protokolom dosegao razmjere koji bi mogli prouzročiti probleme unutar Zajednice, čim je prije moguće započinje savjetovanje s Vijetnamom s ciljem rješavanja situacije usvajanjem, ako je potrebno, količinskog ograničenja, u skladu s postupkom utvrđenim u članku 17. ovog Sporazuma.
               
            
                  2.
               
               
                  Odredbe glava IV. i V. Protokola A primjenjuju se mutatis mutandis na proizvode obuhvaćene stavkom 1. ovog Protokola.
               
            
         Prilog Protokolu D kako je navedeno u Prihvaćenom zapisniku br. 5